Iris Oifigiúil an Aontais Eorpaigh

Fógra atá le tabhairt ar aird na ndaoine atá faoi réir na mbeart sriantach dá bhforáiltear i gCinneadh 2010/231/CBES ón gComhairle, arna chur chun feidhme le Cinneadh Cur Chun Feidhme (CBES) 2021/560 ón gComhairle, agus i Rialachán (AE) Uimh. 356/2010 ón gComhairle, arna chur chun feidhme le Rialachán Cur Chun Feidhme (AE) 2021/559 ón gComhairle a bhaineann le bearta sriantacha i gcoinne na Somáile

(2021/C 118 I/01)

Tugtar an fhaisnéis seo a leanas ar aird na ndaoine a luaitear in Iarscríbhinn I a ghabhann le Cinneadh 2010/231/CBES ón gComhairle (1), arna chur chun feidhme le Cinneadh Cur Chun Feidhme (CBES) 2021/560 ón gComhairle (2), agus in Iarscríbhinn I a ghabhann le Rialachán (AE) 356/2010 ón gComhairle (3), arna chur chun feidhme le Rialachán Cur Chun Feidhme (AE) 2021/559 ón gComhairle (4), a bhaineann le bearta sriantacha i gcoinne na Somáile.

Chuir Coiste Chomhairle Slándála na Náisiún Aontaithe, arna bhunú de bhun Rún 751 (1992) agus de bhun Rún 1907 (2009) ó Chomhairle Slándála na Náisiún Aontaithe, triúr le liosta na ndaoine aonair agus na n-eintiteas atá faoi réir bearta sriantacha.

Féadfaidh na daoine lena mbaineann, aon tráth, iarraidh ar athbhreithniú ar an gcinneadh iad a áireamh ar liosta na Náisiún Aontaithe, mar aon le haon doiciméadacht tacaíochta, a chur faoi bhráid Choiste Chomhairle na Náisiún Aontaithe arna bhunú de bhun Rún 751 (1992) ó Chomhairle Slándála na Náisiún Aontaithe. Ba cheart an iarraidh sin a sheoladh chuig an seoladh seo a leanas:

Focal Point for De-listing Security Council Subsidiary Organs Branch Room DC2 2034 United Nations New York, N.Y. 10017 STÁIT AONTAITHE MHEIRICEÁ

Teil.: +1 9173679448

Facs: +1 2129631300

R-phost: delisting@un.org

Chun tuilleadh faisnéise a fháil, féach: https://www.un.org/securitycouncil/sanctions/delisting/delisting-requests

I bhfianaise an chinnidh ó na Náisiúin Aontaithe, chinn Comhairle an Aontais Eorpaigh gur cheart na daoine a d’ainmnigh Comhairle Slándála na Náisiún Aontaithe a áireamh ar liosta na ndaoine agus na n-eintiteas atá faoi réir na mbeart sriantach a leagtar amach in Iarscríbhinn I a ghabhann le Cinneadh 2010/231/CBES agus in Iarscríbhinn I a ghabhann le Rialachán (AE) Uimh. 356/2010 a bhaineann le bearta sriantacha i gcoinne na Somáile. Tugtar na forais leis na daoine sin agus leis na heintitis sin a ainmniú sna hiontrálacha ábhartha sna hiarscríbhinní sin.

Tugtar d’aire na ndaoine lena mbaineann gur féidir iarratas a dhéanamh chuig údaráis inniúla an Bhallstáit ábhartha nó na mBallstát ábhartha mar a léirítear ar na suímh ghréasáin a liostaítear in Iarscríbhinn II a ghabhann le Rialachán (AE) Uimh. 356/2010, d’fhonn údarú a fháil le cistí reoite a úsáid chun freastal ar riachtanais bhunúsacha nó chun íocaíochtaí sonracha a dhéanamh (cf. Airteagal 5 den Rialachán).

Féadfaidh na daoine lena mbaineann iarraidh ar athbhreithniú ar an gcinneadh iad a áireamh ar na liostaí thuasluaite, mar aon le doiciméadacht tacaíochta, a chur faoi bhráid na Comhairle, ag an seoladh seo a leanas:

Comhairle an Aontais Eorpaigh Ardrúnaíocht RELEX.1.C Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Tugtar d’aire na ndaoine lena mbaineann freisin gur féidir an cinneadh ón gComhairle a chonspóid os comhair Chúirt Ghinearálta an Aontais Eorpaigh, i gcomhréir leis na coinníollacha a leagtar síos sa dara mír d’Airteagal 275, agus sa cheathrú agus sa séú mír d’Airteagal 263, den Chonradh ar Fheidhmiú an Aontais Eorpaigh.

(1) IO L 105, 27.4.2010, lch. 17.

(2) IO L 115 I, 6.4.2021. lch. 3.

(3) IO L 105, 27.4.2010, lch. 1.

(4) IO L 115 I, 6.4.2021, lch. 1.